**Statuia de cuvinte**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă-i rău sau dacă-i bine

viața moartea cine știe

toți ne facem de rușine

la naiba zău poezie

Moartea viața cine știe

tu te-ntreabă și socoate

dacă nu-i vreo nebunie

să fii înger pus pe roate

Tu te-ntreabă și socoate

ce ne face de rușine

toate-s vechi și nouă toate

dacă-i rău sau dacă-i bine

Viața moartea amândouă

eu ce fac mă fac că plouă

Costel Zăgan, CEZEISME II